Ruotsin jää­kiekko­maa­joukkue edustaa Ruotsia miesten jää­kiekossa. Se on yksi kaikkien aikojen menestyneimmistä jää­kiekko­maa­joukkueista. Ruotsi on voittanut miesten jää­kiekossa kaksi olympia­kultaa ja 11 maailman­mestaruutta. Jääkiekon maailmancupissa Ruotsi ei ole saanut mitalia, mutta sen edeltäjä­turnauksessa Kanada cupissa kylläkin. Vuoden 1996 maailman­cupissa Ruotsi hävisi väli­erissä, vuonna 2004 puoli­väli­erissä ja vuonna 2016 väli­erissä.